Reagentų ir eksploatacinių medžiagų bendram hematologiniam tyrimui su leukocitų diferencijavimu pirkimas su įrangos įsigijimu panaudai (Nr. 3430)
techninė specifikacija
I. Bendrieji reikalavimai
1. Tiekėjas savo sąskaita pristato įrangą / analizatorius Pirkėjui adresu: L. Asanavičiūtės 27a, Vilnius.
2. Siūlomi analizatoriai turi būti nauji, nenaudoti, pagaminti ne anksčiau kaip 2025 m. 
3. Su analizatoriaus pristatymu teiktinų paslaugų pobūdis: transportavimas, iškrovimas, išpakavimas, tikrinimas, panaudai perduotos ir pristatytos įrangos surinkimas, sumontavimas, įdiegimas Pirkėjo nurodytu adresu, įrangos paruošimas darbui ir suderinimas, išbandymas, metodų verifikavimas, medicinos prietaiso paso užpildymas, Pirkėjo personalo apmokymas dirbti su įranga, konsultacijų, susijusių su įrangos naudojimu, teikimas lietuvių kalba. 
4. Analizatorius pristatomas kartu su visa reikalinga papildoma įranga: brūkšninių kodų skaitytuvu, nepertraukiamo maitinimo šaltiniu, spausdintuvu, programine įranga ir kita. Jeigu analizatorius valdomas išorinio kompiuterio pagalba, komplektuojamas su kompiuteriu ir jo priedais.
5. Tiekėjas įsipareigoja lietuvių kalba supažindinti / apmokyti Pirkėjo darbuotojus (skyriaus, kuriam perduodama medicininė įranga personalą) su įrangos naudojimo specifika, apmokyti ir lietuvių kalba konsultuoti įrangos naudojimo klausimais visą sutarties galiojimo laikotarpį. Mokymai turi apimti visus įrangos naudojimo etapus (tame tarpe ir periodinę priežiūrą).
6. Visas bendravimas ir susirašinėjimas tarp Tiekėjo ir Pirkėjo, įskaitant bet neapsiribojant Pirkėjo personalo apmokymu dirbti su įranga, konsultacijų teikimu, bendravimu visais įrangos remonto ir techninės priežiūros klausimais, turi vykti lietuvių kalba.
7. Tiekėjas turi užtikrinti, kad įrangos techninį aptarnavimą atliekantys specialistai turės galimybę nuotoliniu būdu prisijungti prie įrangos. Prisijungus turėtų būti galima perduoti analizatoriui informaciją, atlikti prevencinius ar diagnostinius veiksmus. Šio reikalavimo atitikimui įrodyti tiekėjas kartu su pasiūlymu turi pateikti savo ir/ar nuotolinės pagalbos teikimo centro patvirtinimą, kad toks pagalbos teikimo centras egzistuoja ir funkcionuoja.
8. Tiekėjas galimų defektų ir/ar gedimų atveju privalo savo sąskaita šalinti/remontuoti visus defektus ir/ar gedimus arba sugedusią įrangos detalę (-es) (komponentą (-us) pakeisti ekvivalentiška (-ais) perkančiosios organizacijos patalpose ne vėliau kaip per 1 (vieną) kalendorinę dieną nuo pranešimo apie defektą ir/ar gedimą gavimo momento. Jei defekto ir/ar gedimo neįmanoma pašalinti/suremontuoti perkančiosios organizacijos patalpose, tiekėjas privalo įrangą savo sąskaita išvežti defektui ir/ar gedimui šalinti/remontuoti tiekėjo transportu. Sutaisyta ir veikianti įranga pristatoma perkančiajai organizacijai tiekėjo sąskaita ir tiekėjo transportu. Jei defekto ir/ar gedimo šalinimo/remonto atlikti perkančiosios organizacijos patalpose (vietoje) negalima, tiekėjas defekto ir/ar gedimo šalinimo/remonto laikotarpiui privalo pristatyti perkančiajai organizacijai ir perduoti naudoti ekvivalentišką veikiančią įrangą.
9. Tiekėjas privalo užtikrinti, kad įranga turėtų technines galimybes būti prijungta prie laboratorinės informacinės sistemos OpenLims, Stapro s. r. o., Čekija (Oficialus atstovas Lietuvoje UAB „Asanmeda“). Tiekėjas įsipareigoja pateikti visą reikiamą informaciją analizatoriaus tinkamam pajungimui į LIS dvikrypčiu ryšiu (į analizatorių ateina užsakymas su paciento duomenimis (vardas, pavardė, gimimo data, lytis ir atsakymas grįžta į LIS) ir patvirtina, kad jo siūloma įranga visiškai suderinamas su Pirkėjo naudojama LIS, bei užtikrina, jog, jungiant siūlomus analizatorius prie LIS, tarpininkaus siekiant, kad nekiltų  techninių kliūčių pajungimui. Kartu su pasiūlymu turi būti pateiktas gamintojo parengtas techninis aprašas, kuriame aiškiai nurodyta įrangos sąsajos su LIS galimybė.
10. Kartu su pasiūlymu turi būti pateikiamos įrangos naudojimo instrukcijos ir gamintojo parengti techniniai aprašai anglų ir lietuvių kalba, ar kiti dokumentai, patvirtinantys atitiktį techniniams reikalavimams. Pasiūlymo formoje ir Techninių reikalavimų įrangai lentelėje turi būti pateiktos aiškios nuorodos į dokumentus, techninės specifikacijos atitiktį pagrindžiančiuose dokumentuose turi būti paženklintas konkretus techninės specifikacijos punktą atitinkantis tekstas. Gamintojo deklaracijos dėl techninių parametrų, kurių negalima objektyviai patikrinti, nebus vertinamos.
11. Siūloma įranga turi būti ženklinta CE ženklu ir turėti galiojantį CE sertifikatą  arba EB atitikties deklaraciją pagal Europos Parlamento ir Tarybos Direktyvos 98/79/EB dėl in vitro diagnostikos medicinos prietaisų nuostatas arba pagal Europos Parlamento ir Tarybos Reglamento (ES) 2017/746 nuostatas. Su pasiūlymu pateikti įrangos galiojantį CE ženklinimo sertifikatą ar galiojančią EB atitikties deklaraciją originalo ir lietuvių kalbomis.
12. Reagentai ir papildomos priemonės turi būti originalios, patvirtintos analizatoriaus gamintojo, skirtos tiekėjo siūlomam analizatoriui. Po sutarties pasirašymo, prekių pristatymo metu turi būti pateikiamos anglų ir lietuvių kalba reagentų ir papildomų priemonių instrukcijos, saugos duomenų lapai, CE arba lygiaverčiai sertifikatai. Kartu su sutartimi pateikiamas visų tiekėjo siūlomam analizatoriui (-iams) reikalingų reagentų ir eksploatacinių medžiagų sąrašas, nurodant visų reagentų ir eksploatacinių medžiagų pavadinimus, mato vienetus, pakuočių išfasavimą, reagentų, kontrolinių, kalibracinių bei eksploatacinių medžiagų galiojimo trukmė atidarius pakuotę.
13. Į vieno tyrimo kainą pacientui turi būti įskaičiuota reagentų, kontrolinių medžiagų (kasdien atliekama ne mažiau kaip dviejų lygių kontrolė – norma ir patologija), kalibracinių bei eksploatacinių medžiagų kaina. Teikiant pasiūlymą turi būti įvertintas reagentų, kontrolinių, kalibracinių bei kitų eksploatacinių medžiagų galiojimo laikas, medžiagų galiojimo trukmė atidarius pakuotę, prietaisų matavimų paklaidos, medžiagų nepaimamas kiekis (dead volume), sutarties galiojimo trukmė (60 mėn.), siūlomas analizatorių skaičius. Daryti prielaidą, kad tyrimai abiem analizatoriais bus atliekami lygiomis dalimis visu sutarties laikotarpiu. Kasdien atliekamos kokybės kontrolės (dirbama 6 dienas per savaitę), kalibracijų (jei reikalinga), metodų verifikavimo, įrangos priežiūros sąnaudas įskaičiuoti į vieno tyrimo kainą pacientui.
14. Tiekėjas privalo įvertinti visas reikiamas sudedamąsias dalis nurodytiems laboratoriniams tyrimams atlikti, kad būtų užtikrintas kokybiškas tyrimų atlikimas ir sklandus analizatorių darbas. Įvertinęs visas sąnaudas, tiekėjas nurodo vieno tyrimo kainą pacientui be PVM.
II. Techniniai reikalavimai

	Nr.
	Reikalavimai
	Techniniai reikalavimai

	1. 
	Įranga
	Automatinis hematologinis analizatorius (5 Diff, 2 vnt.) arba dviejų analizatorių sistema. Nurodyti siūlomų analizatorių gamintoją, modelį.

	2. 
	Matuojami ne mažiau kaip šie klinikiniai parametrai
	RBC, HGB,  HCT, MCV, MCH, MCHC, RDW-SD, RDV-CV,  PLT, PDW, MPV, PCT, WBC, monocitai (#, %), limfocitai (#, %), eozinofilai (#, %), neutrofilai (#, %), bazofilai (#, %).

	3. 
	Atrankiniai parametrai kraujo tepinėliams
	Matuojami nesubrendę granulocitai, pakitę limfocitai, blastai, branduolėti eritrocitai arba lygiaverčiai parametrai, arba lygiaverčiai įspėjamieji signalai (flags).

	4. 
	Mėginys
	Veninis, kapiliarinis kraujas.

	5. 
	Mėgintuvėliai
	Galimybė matuoti iš:

a) veninio kraujo mėgintuvėlių (13x75 mm);
b) kapiliarinio kraujo mikromėgintuvėlių.

	6. 
	Tyrimui atlikti reikalingas mėginio tūris
	Ne daugiau 110 μl


	7. 
	Mėginių talpa
	Automatiniam mėginių padavimui:

a) ne mažiau kaip 50 veninio kraujo mėgintuvėlių 
b) nepertraukiamas mėginių talpinimas

	8. 
	Našumas
	Ne mažiau 100 tyrimų per valandą dirbant automatiniu režimu.

	9. 
	Mėginio paėmimas
	a) iš uždarų veninio kraujo mėgintuvėlių automatiniame režime, automatiškai adata praduriant kamštį;

b) iš uždarų arba atvirų kapiliarinio kraujo mėgintuvėlių rankiniame režime.

	10. 
	Kokybės kontrolės atlikimas
	Kontrolinio kraujo matavimai automatiniame režime atliekami iš uždarų mėgintuvėlių, automatiškai adata praduriant kamštį.

	11. 
	Skubūs (STAT) mėginiai
	Privaloma funkcija

	12. 
	Tyrimo kartojimas
	Automatinis tyrimo kartojimas pagal užprogramuotus kriterijus atliekamas iš karto suradus patologiją.

	13. 
	Reagentų monitoringas
	a) reagentų likučio skaičiavimas;

b) automatinis reagentų stabilumo arba galiojimo laiko stebėjimas;

c) įspėjimas apie besibaigiančius reagentus.

	14. 
	Mėginių identifikavimas
	a) pacientų mėginių identifikavimas nuskaitant brūkšninį kodą;

b) kontrolinio kraujo mėginių identifikavimas nuskaitant brūkšninį kodą arba QR kodą arba atpažinimas integruotu radijo dažnio skaitytuvu (RFID).

	15. 
	Galimybė įvesti  paciento duomenis
	Vardas, pavardė, gimimo data, lytis.

	16. 
	Kokybės kontrolė
	a) kasdien atliekama ne mažiau kaip dviejų lygių kokybės kontrolė (norma ir patologija (aukšta ir / arba /žema)); 

b) Levey-Jennings grafikai.

	17. 
	Matavimo ribos 

	Ne siauresnės kaip:

WBC       0,5 – 299 (109/L)

RBC        0,5 – 8 (1012/L)

HGB       8 – 240 (g/l)

HCT       2 – 60 (L/L)
PLT        20 – 1450 (109/L)

	18. 
	Atmintis 
	ne mažiau 10 000 paciento rezultatų su histogramomis.

	19. 
	Prietaisas autonominis arba jungiamas prie nuotekų sistemos. Jei analizatorius jungiamas prie nuotekų sistemos, tiekėjas įsipareigoja pristatyti visą reikiamą papildomą įrangą ir pajungia analizatorius savo lėšomis*.


* Tiekėjams bus suteikiama galimybė iki pasiūlymų pateikimo termino pabaigos apžiūrėti Pirkėjo patalpą, kurioje turės būti sumontuotas panaudai siūlomas (-i) analizatorius (-iai).
III. Kokybės vertinimo kriterijai
	Nr.
	Kokybės vertinimo kriterijai
	Kriterijaus vertinimas balais

	1.
	Įsiurbiamas (CBC+DIFF tyrimui atlikti reikalingas) mėginio tūris iš mikromėgintuvėlių (kapiliarinis kraujas): ne daugiau 40 µl
	10

	2.
	Matuojami klinikiniai parametrai: branduolėti eritrocitai (NRBC, #, %), nebrandūs granulocitai (IG, #, %).
	5

	3.
	Automatinis hematologinis analizatorius turi galimybę atlikti automatinį retikulocitų (RET) matavimą.
	5


Tyrimų sąrašas ir kiekis

	Nr.
	Prekės pavadinimas (aprašymas)
	Preliminarus tyrimų skaičius per 60 mėn.
	Vnt. įkainis, EUR be PVM
	Vnt. įkainis, EUR su PVM
	Viso kiekio kaina 60 mėn., EUR be PVM
	Viso kiekio kaina 60 mėn., EUR su PVM

	1
	2
	3
	4
	5
	6=4x3
	7=5x3

	1.
	Bendras hematologinis tyrimas su leukocitų diferencijavimu
	500 000
	
	
	
	

	Pasiūlymo kaina, EUR be PVM::
	

	PVM suma, EUR:
	

	Pasiūlymo kaina, EUR su PVM:
	


